
kia aŭspicio? 


ĉevalo fortika flugas tra ĉielo la serena. 





Anteo (Ĉinujo) 


El rikoltoj 


mi volis kapti mustelojn por mono 





sed ĉiam ricevis nur ratojn. 
mi deziris ĉirkaŭbraki primaveron pro 
Juneco 


tamen falis en kaptilon de vintro senlima. 

2012.12.4 - 14 


eskapo ne eblas 


liberiginte el katenoj la piedojn kaj la 






manojn, 
tra monto kun rubusoj mi lepore kuras. 
hundo persekutanta havas spritan nazon; 
Mi Ĉiujn ĉifonaĵojn ĵetas kaj min trovas en 
alies brakoj. 
2012.12.9-8 


hotelo diranta 


vitra botelo plenas de korp-ardo mia. 
ĝin mi ĵetas en la pacan oceanon. 
drivado estas serĉo kun aspiro. 


kiam la varmo trafos similideanon? 





2012.12.10 

la blanko trenas pigojn kaj kolombojn. 
min kapoperdan ĉase sekvas bovo koleranta. 
ĉiu paŝo levas el tero brulbombojn. 

2012.12.10 - 4 


Maria Nazarĉ Laroca (Brazilo) 


Ei Ho 


Antaŭ cent dek jaroj, en Bulonjo, 
ĉe kongreso de “homoj kun homoj", 
la unua verda familio 

entuziasme plene ekfloris 


pro l' rava lingvo internacia. 


Lazar” Ludoviko Zamenhof, 
(kvankam mondo sangas pro 
perforto) 

per la blovo de facila vento, 

via luma ideal” traboris 


la granitajn barojn de homsento. 


Kun ĝoj', la centan UK-on ni festu! 
Antaŭen sub la paca standardo, 

ni iru laŭ la voj” de l' espero 

kaj tra l' Tero ni tiel trumpetu: 


Esperant” homigos la homaron! 





Lillo/Francio, 30/07/2015. 

Dio estas kaŭza verbo 
de nord” al sud” de l' korp” mia. 
Fonto, matrico, nutraĵo 


de mia esto-kialo. 


Nek sinjor”, nek sinjorin”; 
neniun Di' punas, pardonas, 
kvankam homoj al Di” donas 


vizaĝon, ritojn, pasiojn. 


Energio, kiu naskas 
la senfinan harmonion, 
muldanta formojn, esencojn: 


ĉion je similec” dia. 


Di' ne estas arestito 
en fridaj temploj el ŝtono: 
fokuso de lumo daŭra, 


dia Leĝo Poezias. 





Juiz de Fora, 18/08/2015. 


Mori (Usono) 


M' AFORISM,(1) 


Se homoj estus 
samkiel kolomboj 


nenie ekzistus bomboj, 





nek soldataj tomboj. 
koko 

Kiam mia viv' 

atingas ĝis la fino 

mi adiaŭos la vivon 


per glaso da vino. 
okok 

penseo 


Post putriĝo de mia korp' 
en la tombo 
se mi devas reveni, 
mi revenos kiel KOLOMBO... 
e kok 
Pli malgranda ol 
NULO 
estas ĵaluza ulo. 
e kok 
Homo sen homa moralo, 
estas nur 1a animalo. 
e kok 
Pli bonas esti 
feliĉa malriĉulo 
ol riĉa malfeliĉulo. 
e kok 
Homo, 
kiu havas nenion, 
krom mono 
Ja estas la plej malriĉa 


persono. 





kok 


Sovaĝaj animaloj 
estas kvazaŭ sanktuloj, 
kompare al f1-homoj : 
SANGO-SUĈANTAJ KULOJ. 
kok ek 
Nov-kapitalismo 
estas kanibalismo. 
okok 
Homo kiu kredas 
Je milito kaj batal' 
kiel ja diferencas 
de l' sovaĝa animal"? 
2 kok 
En la mezo de 
sovaĝa ĝangalo, 


pli ol ĉio ja valoras 

ĉevalo. 

e kok 
Mondo prospera, 
libera kaj bela 
estas la mondo mia, 
ideala. 

e kok 
La diferenco 
Inter hom' kaj besto 
ne devas esti 


nur eleganta vesto. 


Paŭlo Silas (Brazilo) 


ILII 


Mi surtretos la defion resti en silento. 





Pli ol ploro, ol ĉagren' aŭdiĝos dum 
momento... 

Opini' de pens” pli taŭga volas ekparoli. 

En duvoja interŝanĝo, devas nepre roli. 

Babelturo hom-interna falas pli kaj pli. 

Terenĵetas ĝin Storm-forta, kirla opini”. 

La neglekto de nenifarant' enfalas en vakuo. 

Se enestas jam: en kion, la indivuduo? 

Direktiĝos senmovec' al ag' urĝe Iranta. 


Molekulo malmergiĝas el enhav” giganta 


Kaj ekkreskas, formon prenas, 1ĝas la enhavo. 


La vulkano rezultiĝas de komenca lafo. 


Eta grajn' enmovadiĝas, branĉoj nun fariĝas, 


Radikar' kaj trunk” dikegaj; suk”, en ili, riĉas. 


Eklezia sonoril” ne sonas sur la turo. 

Kiu estas tiu, kiu tie ĝin stimulos 

Rompi draste sian mult-jarmilan silentecon? 
Da ĉi tiu ribelemo kulpas mi pro peco, 

Ĉar decidis mi defii ĉion silentantan, 


De la ĉelo necesata ĝis vivulo vanta. 

penseo 


Cezar (Germanujo) 


l 995 555 1) vi 


Sola estas mi volonte, 
sed soleca tute ne. 
Ĝisrevide postrenkonte 


min ne kaptas plenda ve'. 


Sola estas mi kun ĝojo, 
sed soleca en amas', 
se banalas asfaltvojo 


aŭ en grego aŭ fatras'. 


Sola estas mi sen timoj; 
sed afliktas min solec' 
en prizonoj kaj post limoj, 


se pro frido mankas dec'. 





Pri vampiro onidiro 
disvastiĝas dum rondiro, 


mankas nur plu sanglampiro. 


Ofte estas la f1-famo 
nur tamburtruk' de reklamo, 


ŝtorm' el akvoglasa dramo. 


Edward Jaskiewicz (Pollando) 





Estas sak' plena da oro 


Kaj amikojn ja vi havas, 
Kiujn via oro ravas. 

Sed kontraŭe estas tiam, 
Se vi havas ĝin neniam. 
Oro, via ĉefa celo, 

Vi1v' sur tero - la ĉielo! 
En or' havas vi dolarojn 


Kaj sterlingojn, kaj dinarojn, 


Frankojn, rublojn, jenojn, vonojn, 


Markojn, zlotojn, levojn, kronojn. 


Ne bezonas vi laboron, 

Se vi havas tiun oron. 

En or' ĝojo estas vera 

Ne ĉiela sed la tera. 

Se or' tintas en la sako, 
Plena estas la stomako, 
Ĉiuj servas vin ĝentile, 
Sed ne dormas vi trankvile. 
Ĉar hienoj kaj ŝakaloj 
Trudigemaj animaloj 
Ĉirkaŭ vi cirkulos ĉiam, 
Do ripozos vi neniam. 
Onasis havante oron 
Ĉaspredis Ĵaklinan koron. 
Ĉi ekzemplo mondkonata 
Estas Ja multobligata. 

Do per oro je la fino 

"mis" de l' mondo - belulino, 
Kiel ja ĉio atestas, 


Atingebla por ni estas. 





Jadranka Miric (Serbujo) 


£2 Aŭtunas 


Ora sunsubir”. 





Aŭtune finis birda, 





penseo 
al Sudo, forir”. 


Aer” pli freŝas. 
Naturo koloriĝas. 


Brunas kaj ruĝas. 


Homoj rikoltas 
maizon kaj fruktaron. 


Ĉaroj plenplenas. 


Pluvas kaj fulmas. 
Tial homoj pli ofte 


Ja, malvarmumas. 


Iam nebulas. 
Ekstere malheliĝas. 


Nur montoj sunas. 


Branĉaro nudas. 
Forta vento ĉapelojn 


dance forprenas. 


Siv Burell (Svediujo) 


Memorfoko 


Certaj lokoj je ĝusta sezon” 
memorojn vekas 

pri bataloj, paco kaj prizon”, 

pri vivo kaj morto memoro eĥas 
pri perspektivoj nun kaj tiam 


kaj mi pensas pri eventoj iam. 





pentraĵo de la aŭtorino 





Ni neniam finlaboris 

niajn etajn projektojn. 

Ilin ni nur stapladis, 

ni serĉis pliajn aspektojn. 

Poste, tagon, vi malaperis, 

lasis min ĉion fini laŭ mia “bonspecon”. 
Mi vin enviis 


pro Via senrespondeco. 


Ni kunlaboru en sekva eston” 
tutcerte estos tiel! 

Dume ni pensu pri ideofont' 
kaj esploru sen urĝo — iel! 
Ni pensu pri eksperimentoj 


kunlaborante dum centoj. 


Cruz e Souza“ (1861-1898) 





Age , reage , l' ondoj reprezentas , 


laŭ l' mov' impeta ĉe l' diverĝo sia , 
agon kaj reagon de l' viv' konscia 


per luktosistem' kiu evidentas . 


Kontraŭaj elementoj tie entas , 
egheroece en kunpel' defia : 
singulara lukt' transcendamfibia : 


ĉe l' hom' ide' , pasi' kiuj torentas . 


Ondoj de l' maro , ondoj kiuj ravas , 
en kiujn nervavibre sin malsavas 


la pensoj en descendo kvazaŭsonde . 


Ondoj bluaj kaj verdaj, orkoloraj : 
maŭra fetiĉ' al mi ! Al vi , honoraj, 
nepre ĉi versoj fluu kvazaŭonde ! 


“ simbolisma poeto brazila 


Elportugaligis 





Ŭel Roŝa (Brazilo) 





penseo 


Zhuangzi (369-286 a.K) 


on 


ĈAPITRO KVARA 


Tiu Ĉi homa mondo 


$04-03 


Yan He, kiu estis nomumita la instruisto 





de la kronprinco de la regno Wei, la plej aĝa 
filo de la duko Ling, venis al Qu Boyu por peti 
de tiu konsilon, dirante: 

“Jen estas homo de sangavida naturo. Se 
mi lasos lin absurde agadi, tio endanĝerigos la 
regnon; se mi bridos lian konduton, tio 
endanĝerigos mian propran vivon. Li estas 
sufiĉe saĝa por vidi la kulpojn de aliaj, sed ne 
sufiĉe saĝa por Vidi siajn proprajn kulpojn. 
Kion do mi faru kontraŭ li?” 

“Bonan demandon vi metis!” diris Qu 
Boyu. “Estu singarda, estu zorgema kaj, antaŭ 
ĉio, korektu vian konduton! Montru vin 
prefere amika al li kaj samtempe donu al li 
gvidon. Kaj tamen, eĉ se vi agos tiamaniere, 
tiam estos por vi ne sen danĝero. Kiam vi vin 
montros amika al li, ne estu tro Intima; kiam 
vi donos al li gvidon, ne evidentigu ĝin. Se vi 
estos tro intima kun li, vi povos TUIN1IĝI — 
katastrofo trafos vin. Se vi montros vian 
gvidon tro evidente, vi povos esti rigardata 
kiel ĉasanto de famo — sama danĝero por Vi. 
Se li estos infaneca, ankaŭ vi devos aperi tia; 
se li estos senbrida, ankaŭ vi devos aperi tia. 
Tiamaniere vi paŝon post paŝo kondukos lin 
sur la ĝustan vojon. 

“Ĉu vi konas la fablon pri manto? La 


manto levas siajn antaŭajn krurojn por haltigi 

la alruliĝantan ĉaron, ne sciante, ke tio estas 
super sia povo — ĝi estas tro memfida. Estu 
singarda kaj vigle atentema! Se vi ofendos la 
kronprincon = montrante vian talentan 
superecon, vi probable estos en danĝero. 

“Ĉu vi scias, kiel laboras la 
tigro-bredanto? Li ne riskas nutri la tigron per 
vivaj bestoj timante, ke ĝi povus fariĝi feroca 
tiam, kiam ĝi mortigus la bestojn. Li ne riskas 
nutri la tigron per tutajn bestojn timante, ke ĝi 
fariĝus feroca tiam, kiam ĝi disŝirus la bestojn. 
Li scias, kiam la tigro estas malsata kaj kiam 
ĝi estas sata. Li bone scias ĝian ferocan 
naturon. La tigro estas de alia speco, ol la 
homo, tamen ĝi estas milda al sia bredanto, 
ĉar tiu sin adaptas al ĝia naturo. La tigro 
krueliĝas nur tiam, kiam oni iritas ĝin spite al 
ĝia naturo. 

“lam estis ĉeval-amanto, kiu kaptis la 
fekaĵon de sia ĉevalo per korbo kaj la urinon 
per konkego. Kiam tabano alflugis kaj haltis 
sur la ĉevalon, la ĉeval-amanto abrupte 
manfrapis ĝin. Timigite, la ĉevalo rompis la 
mordaĵon, la bridon kaj la brustorimenon. La 
ĉeval-amanto ja havis bonan intencon, sed li 


A 


kaŭzis damaĝon. Cu mi povas ne esti 
singardaj” 
$04-04 

Iu ĉarpentisto, kiu estis nomata Shi, estis 
survoje al la regno Qi. Kiam li atingis la lokon 
Quyuan, li vidis kverkon, kiu servis kiel vilaĝa 
dio. Ĝi estis tiel giganta, ke ĝi povis ŝirmi 
milojn da bovoj. Kun sia trunko de grandega 
ĉirkaŭmezuro kaj siaj alte kreskantaj branĉoj, 
ĝi staris super la ĉirkaŭaj montetoj. Pli ol dek 
ĝiaj branĉoj estis sufiĉe dikaj, por esti farataj 
en ŝipojn. La spektantoj svarmis kiel en 
bazaro, sed la ĉarpentisto indiferente ne ĵetis 
eĉ unu rigardon al ĝi kaj iris pluen senhalte. 

Sed lia metilernanto satrigardis ĝin kaj, 
kiam li kuratingis sian majstron, diris: 

“De kiam mi prenis mian hakilon por 
lerni la metion sub vi, majstro, mi vidis neniun 


arbon tiel mirindan, kiel tiu ĉi. Sed vi ne ĵetas 


penseo 


eĉ unu rigardon al ĝi kaj marŝas pluen sen 
halti eĉ unu momenton. Kial do?” 

“Forgesu ĝin!” diris Shi la ĉarpentisto. 
“Ne parolu pri ĝi! Ĝi estas senutila arbo. Ŝipo 
farita el ĝi povus sinki; ĉerko el ĝi povus 
rapide putri; vazo el ĝi povus fendiĝi; pordo el 
ĝ1 povus rezine ŝviti; kolonoj el ĝi povus esti 
vermoborita. La ligno estas senvalora kaj 
senutila. Jen kial ĝi staras tiele dum tiom da 
jaroj.” 

Post kiam la ĉarpentisto revenis hejmen, 
la spirito de la kverko aperis en lia sonĝo, 
dirante: 

“Kun kiuj aliaj arboj vi komparas min? 
Ĉu vi komparas min kun utilaj arboj? La 
kratago, pirujo, oranĝujo kaj pampelmusujo 
ĉiuj estas fruktarboj. La fruktoj estos ŝiritaj for 
de la arboj tuj kiam ili maturiĝos. Kaj tiam la 
arboj estos mistraktataj — iliaj dikaj branĉoj 
estos rompitaj kaj iliaj maldikaj branĉoj estos 
torditaj. Estas ilia utileco, kiu faras ilian vivon 
mizera. Jen kial ili ne povas ĝue VIVI sian 
plenan vivdaŭron kaj mortas antaŭmaturan 
morton. Tiuj ĉi arboj mem altiras al si 
mondajn atencojn. La samo okazas al ĉiuj 
estaĵoj en la mondo. Dum longa tempo mi 
penas esti senutila. En pluraj okazoj mi povis 
apenaŭ min savi! Nun ke mi estas senutila, 
mia senutilo estas por mi la granda utilo. Se 
mi estus utila, kiel mi povus profiti de tiu Ĉi 
granda utilo? Krome, vi kaj mi ambaŭ estas 
estaĵoj. Kiel do vi povas juĝi min tiele? Kiel 
senutila homo baldaŭ mortonta, kiel vi povus 
kompreni arbon senutilan?” 

Kiam la ĉarpentisto vekiĝis kaj rakontis 
sian sonĝon al sia metilernanto, tiu diris: 

“Se ĝi celas esti senutila, kial do ĝi servas 
kiel vilaĝa dio?” 

“Fermu vian buŝon!” respondis lia 
majstro. “Ĉesu kun via sensencaĵo! Estas la 
vilaĝa dio, kiu prenas sur sin la formon de 
arbo. La arbo suferas insultojn kaj riproĉojn 
de tiuj, kiuj ĝin ne komprenas. Se ĝi ne estus 


la vilaĝa dio, ĝi certe jam estus hakfaligita! 

Plie, la rimedo, kiun ĝi adoptas por sin 
protekti, estas tute malsama de tiu de aliaj 


arboj. Se vi juĝus ĝin laŭ la konvencioj, via 


kritiko ja estus tro absurda!” 





Wang Chongfang 





(Ĉinujo) 


Ĉineske 


Vejdo (Ĉinujo) 


Aŭtuna ver 


—laŭ ĉinesko Dekses-Silabo“ 
Vent' 


aŭtuna el okcident” 






alblovas 


Je nia kontent'. 


Ĝi 
alportas friskon al ni 
donace 


per dolĉa ebri”. 


Al 
kampoj la ora vual' 
ŝutiĝas 


en gracia fal'. 


penseo 


bonrikolto kun favor” 
ni penas 


kampe kun fervor”. 


Vent 

aŭtuna el okcident' 
alblovas 

je nia kontent'. 

Ĝi 

Jen ĝojon sendas al ni 
sincere 


kun sia pas1'. 


Jen 
amon ni per brakumplen” 
kolektas 


en aŭtunfesten”. 


Vent' 
aŭtuna el okcident” 
alblovas 


Je nia kontent'. 


Ĝi 
donas fruktojn per magi' 
al arboj 


en pompa seri”. 


Dank” 
al aŭtun', estas ne mank” 
de feliĉ” 


Jen en nia sang'. 





“Dekses-Silabo: ĉina fiksforma poemo el kvar versoj 


Por de 1, 7, 35 silaboj, laŭ rimaranĝo a,a,xa (x=senrima) 

Lily (Ĉinujo) 


Eheto pore amar ; 


—laŭ ĉinesko Sopir-al-sudo5 
Jam nokte 

jen en tikla hor” 

mi soifas kareson 

teneran vian, sinjor”, 


prete por amor”. 


Mia mam' 

je via dispon” 
estas via ludilo, 

Ja pufa kiel balon”, 


sub via bezon”. 


Mia bus” 

tremas de aspir' 

kaj atendas la vian, 
vian kison per entir' 


kun arda dezir”. 


Mia korp' 

tordiĝas de flam' 

en profundo de l'koro, 
brulas al vi mia am' 


Ja ardanta jam. 


Mi sentas 

jukon en la kor”, 

mi ja ne scias kial, 
ĉiam kun amodolor” 


ne plu sen pudor”. 


Humidas 

mia subo jen, 

suko fluetas roje, 

Jam prete por am-festen”. 


Ek! sen ajna ĝen'! 


Sinjoro, 


mi volas pete: 

etendu vian manon, 
min tuŝu impete 
ekagu prete. 
“Sopir-al-sudo: ĉina fiksforma poemo de 35,77,5 


silaboj, kun rimaranĝo xa,xa,a (x=senrima) 


Guozhu (Ĉinujo) 


eTA BOVLO 


En aŭtuno de 2015, mi loĝis en 


ani 


hospitalo du monatojn pro malsano. Dum mia 


restado en hospitalo, mi legis la artikolon 
Fordrivis Ankau Mia Infaneco verkitan de s-ro 
Mu-xin. La frapfrazo ĉe la fino tiel tuŝis mian 
koron emocia, ke mi renomis ĝin Eta Bovlo 
kaj rakontis tion al mia nepo. 

Tiu artikolo fakte estas tre mallonga. La 
bovlo estas senviva objekto. En la artikolo 
aperis kelkaj homoj, ĉiuj sen nomo. Tamen mi 
legis kun ĝuo. Jes, la eta bovlo estas senviva, 
tamen la homoj interligitaj de la eta bovlo ĉiuj 
havas sian vivon, travivaĵon kaj propran 
trajton. 

Unue ni parolu pri la deveno de la eta 
bovlo. Ĝi estas donaco far veterana abato al la 
knabo — protagonisto de la rakonto. 

La veterana abato estas sennoma, sed kun 
respektinda renomo: Tie estas 82 montoj, sur 
ĉiu monto estas templo. Kompreneble en ĉiu 
templo estas abato. La veterana abato ja estas 
ĉefa inter tiuj 82 abatoj. 

Ankaŭ la infano estas sennoma. En la 
artikolo la knabo komencas lerni legi kaj 
redakti versparojn, de tio ni povas supozi, ke 
la aĝo de la knabo verŝajne estas 6- aŭ 7-jara. 
Ni povas facile imagi, ke parkeri vortojn el 
konfuceismaj klasikaĵoj estas ne-alloga tasko 
por infano en tia aĝo. Li preferas libere legi el 
nedevigaj aŭ malpermesitaj libroj (ekz-e 
kolektoj de Tang-poemoj aŭ Song-cioj) kaj el 
iu libro pri antikvaj porcelano li trovis du 
versojn 


Kiel la blua ĉielo post pluvo, 

farita ĝuste en tia koloro. 

Li trovis la versojn gustoplenaj, facile 
memoreblaj kaj li parkeris tion. 

La knabo-protagonisto en la artikolo tre 
ŝatas la etan bovlon. Li eĉ sentas ke manĝaĵo 
en tiu bovlo estas pli aroma. Ĉiufoje post 
manĝo la knabo mem lavas la bovlon ĉe fonto, 
pakis la bovlon per kotona papero, kaj metas 
ĝin ĉe kapkuseno en nokto. Li ne disiĝis kun 
la bovlo eĉ dum sia dormo. Foje la knabo 
laŭas la bovlon per la suprecitita versduo: 

Kiel la blua ĉielo post pluvo, 
farita ĝuste en tia koloro. 

Aŭdinte tion, la patrino diris: “Jes. Tio 
estas fama Jue-porcelano kaj tiu ĉi havas 
aparte bonan koloron. Nur la Ĉefabato povas 
havi tiel karan trezoron. Zorge tenu ĝin.”En la 
rakonto ankaŭ la patrino ĉiam restas sen-noma. 
Okzis io grava en la hejmo: La knabo devas 
kune kun sia patrino kaj multaj onklinoj viziti 
al Moan-monto, kie sur la montsupro estas 
Templo nomata Dormanta Leono. Ili fari 
preĝ-kulton por praavo kaj tranoktis tie en la 
templo almenaŭ dum unu nokto. 

Finiĝis la preĝado. Ĉiuj membroj de la 
familio foriris de la Templo Dormanta Leono 
kaj volas per ligna boato reveni hejmen en 
mateno. Estis brua mateno. 

Kiam ĉiuj jam sidis en la boato kaj 
komenciĝos la veturo, la knabo subite rimarkis 
ke lia bovlo estis forgesita sur la monto. 

Kion fari? La patrino proponis ke Ŝi aĉetu 
allan novan bovlon tute saman. Tamen la 
knabo ne konsentis. 

En tiu momento, subite aperis juna 
boatisto (ankaŭ sen-noma) kiu brave saltis de 
la boato, kuregis al la monta supro kaj 
re-portis la bovlon por la knabo. 

La boato multe ŝarĝita komencis veturi. La 
knabo sidas ĉe la rando. Li gaje ĉerpas kaj 
verŝas akvon de la rivero per la eta bovlo. 
Subite, je la levo de lia mano la eta bovlo falis 
en la fluo-mezon. Ĝi drivas sur la ondoj pli kaj 


pli foren (forrapidis tiel ankaŭ la infaneco de 





penseo 


la aŭtoro). 

Nun ni jam aŭskultas la plejparton de la 
rakonto. La artikolo povas finiĝi. 

La knabo raportis al sia patrino la 
okazintan akcidenton. La patrino konsole 
parolis al li: “Ne pensu plue,...... ĉar tia afero 
okzos ankoraŭ multe en via estonta vIVO.” 

La lasta frazo aŭdiĝas tre mallaŭte. Kion ĝi 
signifas? la aŭtoro skribas: “Ho, vere timinda 
antaŭdiro! Dum mia tuta vivo efektive okazis 
multe foje tiaj malfeliĉoj. Multe da aferoj, 
objektoj kaj homoj, centoble miloble pli karaj 
ol tiu eta bovlo, ĉio jam forpasis, eĉ 
frakasitaj.” 

Legante ĝis tie, mi sentas veran animskuon. 
En la vivo de ĉiu homo forrapidis, unuj post 
aliaj, multaj karaj personoj kaj aferoj. Ili 
neniam revenos (ne nur Via Infaneco). 

2015-10-26 


Claude FARRERE (1876-1957) 


LA VESPERIKANĜO 
DELKBUSTOJ 


«— Nu!... Miaj kompatindaj amikoj, kion vi 





volas?... Ni ne havas ĉiutage la ŝancon kiel la 
pasintan jaron!... Ne afliktiĝu!... Kun iom da 
imago, ni tamen sukcesos esti tiom gajaj... 
«Kaj turnante sin al mi, dum li levis per ĝia 
malgranda anso la glason, kiu estis antaŭ li: 
“Je via sano, mia kara Mikelo!... Je nia sano al 
ĉiuj!... Kaj ĉiuj levis, dank'al iliaj malgrandaj 
ansoj, siajn glasojn per la fino de sia kroĉileto. 
Tiuj glasoj balanciĝis super la tablo de stranga 
manlero. 

«Mia gastiganto daŭrigis: “Vi ne ŝajnas regi la 
situacion, mia kara Mikelo! Mi konis vin pli 
gaja! Pli bonhumora!... Ĉu ĉar ni estas tiel, ke 
tio malgajigas vin? Kion vi volas?... Oni estas 


kiel oni povas!... Sed necesas ridi... Ni ĉiuj, 

esceptaj amikoj, kunvenas tie ĉi por festi la 
bonan tempon, kiam ni fariĝis tiel... Ĉu ne, 
sinjoroj el la Dafna?... 

«“Tiam, kun ega suspiro la kapitano Mikelo 
daŭrigis rakonti, tiam...” Mia malnova 
kamarado eksplikis al mi, ke antaŭe sur la 
Dafna, pasaĝerŝipo kiu plenumis la servon en 
Ekstrema Oriento, ĉiuj tiuj uloj ŝippereis; ke la 
ŝipanaro forfuĝis sur la ŝalupoj, kaj tiuj 
malfeliĉuloj forfuĝis sur improvizita floso. 
Juna virino, admirinde bela, fraŭlino Madga, 
kiu perdis siajn gepatrojn en la katastrofo estis 
ankaŭ akceptita sur la floso. Ili troviĝis sur tiuj 
savaj tabuloj en tute dek tri, kiuj post tri tagoj 
elĉerpis ĉiujn siajn proviantojn, kaj post unu 
semajno estis malsatmortantaj. Tiam, kiel 
okazas en la kanzono, oni interkonsentis por 
loti "kiu estus manĝita...” 

«“Sinjoroj, aldiris la kapitano Mikelo, tre 
serioza, tio estas aferoj, kiuj eble okazis 
plejofte ol oni rakontas ilin, ĉar la diskreta 
maro certe prisilentis iafoje tiujn digestojn...” 
« Do sur la floso de la Dafna oni pretiĝis loti, 
kiam la voĉo de la kuracisto laŭtiĝis: 
“Gesinjoroj, diris la doktoro, en tiu ŝippereo, 
kiu forprenis ĉiujn niajn havaĵojn, mi sukcesis 
konservi mian ilujon kaj miajn hemostazajn 
pinĉilojn. Jen tio, kion mi proponas al vi: 
“Estas neutila, ke unu el ni riskas esti entute 
manĝita. Ni lotu unue brakon aŭ kruron 
laŭvole!... Poste morgaŭ ni vidos ĉu la fortuno 
ridetos al ni, eble velo montriĝos ĉe la 
horizonto...” 

En tiu momento de la rakonto de la kapitano 
Mikelo, la kvar maljunaj harditaj maristoj, 
kiuj ĝis nun ne interrompis lin, ekkriis: 
—Brave!... Brave!... 

—Kiel brave? Pridemandis Mikelo kun la 


brovoj kuntiritaj... 


—Nu, jes brave!... Via rakonto estas tre ŝerca... 


Oni laŭvice baldaŭ tranĉos al ĉiuj la brakojn 
kaj la krurojn... tio estas tre ŝerca!... sed tio 
tute ne estas terura!... 


—Vere, vi trovas tion Ŝerca, grumblis la 


penseo 


kapitano, kies ĉiuj haroj leviĝis! Nu, mi ĵuras 
al vi, ke se vi aŭdis tiun rakonton diritan meze 
de tiuj senkruruloj, kies okuloj brilis kiel ardaj 
braĝoj, vi trovus ĝin malpli ŝerca!... Kaj se vi 
vidis, kiel ili svingodancis sur siaj seĝoj!... Kaj 
kiom nervoze, tra la tablo, ili sin premis 
reciproke la kroĉiletojn, kun videbla ĝojo, 
kiun mi ne komprenis, kaj pro tio estis 
ankoraŭ pli terura!... 

—Ne! Ne! 


Kamploko (tiu brava Kamploko), via rakonto 


Interrompis ankoraŭ unufoje 
tute ne estas terura... Ĝi estas ŝerca, ĉar ĝi 
estas simple logika! Ĉu vi volas, ke mi 
rakontas al vi la finon de via rakonto? Vi diros 
al mi, ĉu tio ne okazis tiel?... Sur sia floso, ili 
do lotis per pajleroj. La sorto trafis sur la plej 
bela... Sur unu kruro de fraŭlino Madga! Via 
amiko, la kapitano Gerardo, kiu estas galanta 
viro, donacis anstataŭ la sian, kaj poste finfine 
li tranĉigis al si la kvar membrojn, por ke 
fraŭlino Magda restu tute kompleta!... 

-Jes, mia bravulo!... Jes, mia bravulo! Vi 
pravas! Tio okazis tiel, ekkriis la kapitano 
Mikelo, kiu ja draŝus tiujn kvar napokapojn, 
kiuj trovis lian rakonton ŝerca!.. Jes! Kaj 
necesas aldoni... kiam oni parolis tranĉi la 
membrojn de fraŭlino Madga, ĉar restis nur 
tiuj ĉi kaj la brakoj — tiom utilaj — de la 
kuracisto, la kapitano Gerardo ankoraŭ 
kuraĝis tranĉigi al si, samnivele kun la trunko, 
la kompatindajn stumpojn, kiujn unua 
operacio nur lasis al li ! 

— Kaj fraŭlino Madga, deklaris Kaprusto, ne 
povis pli bone fari ol oferi al la kapitano sian 
manon, kiun li heroe permesis al ŝi konservi! 

—- Perfekte! Muĝis la kapitano en sia barbo, 
perfekte! Kaj vi trovas tion ŝerca!... 

— Kaj ĉu ili manĝis la tuton kruda? Demandis 
la stulta Bagatelo. 

La kapitano Mikelo frapis tiom egan 
pugnobaton sur la tablo, ke la subtasoj saltis 
kiel elestaj globetoj. 

— Sufiĉas, li diris, silentu!.. Nenion mi 


ankoraŭ diris alvi! Estasnun,ke tio tuj 

fariĝos vere terura. 

Kaj ĉar la kvar kunuloj sin rigardis reciproke 
ridetante, la kapitano Mikelo paliĝis. Vidante 
tion kaj komprenante, ke la afero tuj aĉiĝos, ili 
klinis la kapon al la tero... 

— Jes, sinjoroj, reparolis Mikelo kun sia plej 
sombra mieno, la hororo estis, ke tiuj uloj, 
savitaj nur post unu monato, per ĉina velŝipeto, 
kiu forlasis ilin sur la bordo de Jangzio, kie ili 
disiĝis, la hororo estis, ke tiuj uloj konservis la 
guston de la homa karno! Kaj, reveninte en 
Eŭropon ili decidis kunveni unu fojon ĉiujare 
por refari, laŭeble, sian abomenan festenon! 
Ha! Sinjoroj, mi ne bezonis longan tempon 
por kompreni tion!... 

«Unue okazis la akcepto malmulte entuziasma 
farita al iuj pladoj, kiujn S-ino Gerardo 
alportis mem sur la tablon. Kvankam ŝi 
aŭdacis aserti, cetere sufiĉe timide, ke ili estis 
preskaŭ tio, la gastoj troviĝis en akordo por ne 
gratuli ŝin. Solaj, la rostitaj tranĉaĵoj el tinuso 
estis akceptitaj sufiĉe favore, ĉar ili estis laŭ la 
terura esprimo de la kuracisto “bone sekcitaj“, 
kaj “se la gustamado ne estis plene kontentiga, 
la okuloj almenaŭ estis trompitaj”... Sed la 
trunkviro kun rondaj okulvitroj havis 
ĝeneralan sukceson deklarante, ke “tio ne 
valoris la tegmentiston!” Aŭdante tion mi 
sentis, ke mia sango retiriĝis el mia koro, 
obtuze tondris la kapitano Mikelo, ĉar mi 
memoris, ke la antaŭan jaron, je la sama 
epoko, tegmentisto mortis falante de tegmento, 
en la kvartalo de Arselano, kaj kiam oni 
retrovis lian korpon, mankis al ĝi unu brako!... 

«Tiam!... Ho! Tiam!... Mi ne povis malhelpi 
min pensi pri la rolo, kiun mia bela najbarino 
necese rolis en tiu horora kaj kulinara dramo!... 
Mi rigardis al S-ino Gerardo, kaj mi rimarkis, 
ke ŝi ĵus surmetis denove siajn gantojn, kiuj 
supreniris ĝis Ŝiaj Sultroj... kaj ŝi ankaŭ haste 
ĵetis sur siaj ŝultroj kaptulon, kiu komplete 
kaŝis ilin al ĉiuj. Mia dekstra najbaro, kiu estis 
la kuracisto, kaj estis la nura el ĉiuj tiuj 


trunkviroj, kiu konservis manojn, surmetis li 


penseo 


ankaŭ denove siajn gantojn. 

«Anstataŭ, ke mi provu, ne sukcesante cetere, 
trovi la kialon de tiu nova strangeco, mi certe 
pli bone farus sekvi la konsilon de S-ino 
Gerardo, kiun ŝi donis al mi en la komenco de 
tiu malbenita vespero, konsilo kiun ŝi ne 
refaris cetere, kaj kiu estis, ke mi ne 
malfruiĝas tie Ĉi!... 

«Post S-ino Gerardo, dum la unua parto de tiu 
mirinda festeno, montris al mi intereson, en 
kiu mi suspektis (mi ne konas la kialon) 10m 
da kompato, nun ŝi evitis rigardi al mi kaj 
vigle partoprenis al la plej terura konversacio, 
kiun mi aŭdis dum mia tuta VIVO. Tiuj 
negravuloj, tre aktive kaj per mul bruoj de 
preniletoj, kunbatante siajn etajn glasojn kun 
ansoj, amare sin reproĉis aŭ vigle sin gratulis 
reciproke koncerne la guston, kiun ili havis! 
Horore! Lordo Vilmoro, kiu ĝis nun restis 
tiom deca, preskaŭ interbatalis per siaj 
kroĉiletoj kun la senkrurulo havante monoklon, 
ĉar tiu ĉi antaŭe trovis lin sur la floso tro 
ledmalmola. La ĉitiea dommastrino multe 
klopodis por kvietigi la etoson, replikante 
interalie al la monoklo-trunko — kiu devis esti, 
en la momento de la ŝippereo, bela junulo — ke 
ankaŭ ne estis tre agrabla trafi sur “tro juna 
besto”. 

— Tio, ne sukcesis sin reteni la maljuna hardita 
maristo Doro, tio ankaŭ estas ankoraŭ 
amuza!... 

Mi kredis, ke la kapitano Mikelo tuj kunprenis 
lin per la gorĝo; des pli ke la tri aliuloj ŝajnis 
delicumi de tute intima ĝojo, kaj aŭdigis etajn 
fantaziajn klukojn. 

Estis apenaŭ se tiu brava kapitano sukcesis sin 
regi. Blovinte kiel foko, li diris al la 
nesingardema Doro: 

— Sinjoro, vi posedas ankoraŭ viajn du brakojn, 
kaj mi tute ne deziras al vi, por ke vi trovu 
tiun rakonton terura, ke vi perdis unu brakon, 
same kiel okazis al mi dum tiu nokto... La 
trunkoviroj, 


sinjoro, multe drinkis. Pluraj 


saltis sur la tablon, ĉirkaŭ mi, kaj rigardis 

miajn brakojn tiamaniere, ke ĝenita, mi finis 
kaŝi 1lin kiel eble plej bone, enigante miajn 
manojn ĝis la fundo de miaj poŝoj. 

«Tiam mi komprenis — fulmrapida penso — la 
kialon por kiu, tiuj kiuj havis ankoraŭ brakojn 
kaj manojn — la hejmestrino kaj la kuracisto — 
ne montris ilin. Tion mi komprenis pro la 
subita kruelegeco, kiu ekaperis en luj 
rigardoj... Kaj ĝuste kiam, bedaŭrinde mi 
bezonis nazpurigi min, mi faris instinktan 
geston, kiu malkovris sub mia ĉemizmaniko la 
blankecon de mia haŭto, tri teruraj kroĉiletoj 
tuj deflugis sur mian manartikon kaj eniris en 
miajn karnojn. Mi eligis hororan krion... 
Sufiĉas! Mi ekkriis 
interrompante la rakonton de la kapitano 
Mikelo... Mi ne 


volas plu plimulte aŭdi... 


— Sufiĉas, kapitano!... 


Vi pravas, mi forkuras... 


— Restu, sinjoro, ordonis la kapitano. Restu, 
ĉar mi tuj rapide ĉesigi tiun teruran rakonton, 
kiu ridegis kvar stultulojn... 

«Kiam oni havas focean sangon en la vejnoj, li 
deklaris kun voĉtono de nedifinebla malestimo, 
sin turnante al la kvar harditaj maristoj, kiuj 
videble klopodis por sian ridadon mastri... 
kiam oni havas focean sangon en la vejnoj... 
estas por longa tempo! Kaj kiam oni devenas 
el Marseljo, oni estas kondamnita nenion kredi 
plu! Estas do por vi, por vi sole, ke mi parolas, 
sinjoro, kaj ne timu, mi prisilentos la plej 
hororajn detalojn sciante tion, kion povas 
elteni la koro de galanta viro! La sceno de mia 
martiro okazis tiel rapide, ke mi memoras nur 
pri la sovaĝaj krioj, la protesto de iuj, la 
impetego de la aliaj, dum S-ino Gerardo 
leviĝis ĝemante: “Precipe, ne suferigu lin!” Mi 
volis stariĝi per salto, sed ĉirkaŭ mi jam estis 
rondo de frenezaj trunkuloj, kiuj stumbligis 
min kaj fine faligis min... mi sentis iliajn 
hororajn kroĉiletojn, kiuj igis mian karnon 
kaptita, kiel la buĉejoviando estas kaptita de la 
hokoj de montrotablo!... Jes... Jes, sinjoro, 
nenia detalo!... Tion mi promesis al vi... Des 


pli bone, ke mi estus ja nekapabla doni pli da 


penseo 
detaloj... ĉar mi ne spektis la operacion La 


kuracisto, kvazaŭ buŝostopilo, metis 
tamponon de kloroforma vato sur mia buŝo. 
Kiam mi rekonsciiĝis , sinjoro, MI troVIĝIs en 
la kuirejo, kaj brako mankis al mi. Ĉiuj 
senkruruloj estis en la kuirejo ĉirkaŭ mi. Nun 
11 ne kverelis plu. Ili ŝajnis unigitaj per la plej 
kortuŝa harmonio, funde de hebeta ebrieco, 
kiu luletigis al ili la kapon kiel infanoj, kiuj 
bezonas enlitiĝi, post kiam ili manĝis sian 
supon; mi ne povis plu dubi, ke ili komencis, 
ve! digesti min... Mi estis kuŝita sur la slaboj, 
tute ŝnurligita, ne povante eĉ fari movon, sed 
mi aŭdis ilin, mi vidis ilin... Mia malnova 
kamarado Gerardo havis larmojn de ĝojo kaj 
diris al mi: “Ha! Mia kara Mikelo, neniam mi 
kredus, ke vi estus tiom mola!” 

«S-ino Gerardo ne estis tie... Sed ŝ1 ankaŭ 
devis havi sian parton, ĉar mi aŭdis iun, kiu 
demandis al Gerardo “kiel ŝi trovis sian 
pecon”... Jes, sinjoro, mi finis!... Tiuj hororaj 
trunkoviroj, ilia pasio kontenta, devis fine 
kompreni la plenan gravecon de sia krimego. 
Ili forfuĝis, kaj kompreneble S-ino Gerardo, 
kun ii... Post ili, ili lasis la pordojn 
malfermitajn... sed oni venis liberigi min nur 
post kvar tagoj... mi estis duone mortinta pro 
malsato... Ĉar la indigninduloj ne eĉ lasis al 
Gaston LEROUX 


(Fino) 


mi la oston! 

